பயணம்  - ஏனைய கவிதைகள்

வீட்டிற்குள் வேறிடமில்லாததால் 
 அவன் ஜன்னலோரம் உறங்கத் தொடங்குகிறான் 
 அதில் சாலை கருமையாக நீண்டு 
 சக்கரங்கள் ஓயாமல் உருண்டோடுகின்றன 
 அவன் மூடிய கண்களில் 
 பாய்ந்து வரும் வெளிச்சம் 
 பகலைப் போல் பிரகாசித்துக்கொண்டிருக்கிறது 
 தொடர்ச்சியாக எழும் ஓசை 
 கனமாக மேலேறிச் செல்கையில் 
 ஒவ்வொரு முறையும் 
 அவன் நசுங்கிக்கொண்டிருக்கிறான் 
 முதுகுக்குப் பின்னால் ஒலிப்பான்கள் 
 அடிக்குரலில் துரத்திக்கொண்டிருக்கின்றன 
 அவனைச் சாலையின் ஓரங்களுக்கு 
 தூக்கத்தில் நீளும் சாலையில் 
 எங்கும் நிற்காமல் களைப்புடன் 
 அவன் நடந்துகொண்டேயிருக்கிறான் 
 வாகனங்கள் மௌனமாக ஓடும் 
 சைகைகளை மொழியாகக் கொண்ட 
 உலகிலிருப்பதுபோல் 
 தினமும் கனவு காண்கிறான் 
 எப்போதாவது தோன்றும் அமைதியில் 
 திடுக்கிட்டு விழித்துப் பார்க்கையில் 
 அவன் உயிரோடிருப்பதை நினைத்து 
 மீண்டும் புரண்டு படுக்கிறான். 
 வீட்டிற்குள் வேறிடமில்லாததால் 
 அவன் ஜன்னலோரம் உறங்கத் தொடங்குகிறான் 
 அதில் சாலை கருமையாக நீண்டு 
 சக்கரங்கள் ஓயாமல் உருண்டோடுகின்றன 
 அவன் மூடிய கண்களில் 
 பாய்ந்து வரும் வெளிச்சம் 
 பகலைப் போல் பிரகாசித்துக்கொண்டிருக்கிறது 
 தொடர்ச்சியாக எழும் ஓசை 
 கனமாக மேலேறிச் செல்கையில் 
 ஒவ்வொரு முறையும் 
 அவன் நசுங்கிக்கொண்டிருக்கிறான் 
 முதுகுக்குப் பின்னால் ஒலிப்பான்கள் 
 அடிக்குரலில் துரத்திக்கொண்டிருக்கின்றன 
 அவனைச் சாலையின் ஓரங்களுக்கு 
 தூக்கத்தில் நீளும் சாலையில் 
 எங்கும் நிற்காமல் களைப்புடன் 
 அவன் நடந்துகொண்டேயிருக்கிறான் 
 வாகனங்கள் மௌனமாக ஓடும் 
 சைகைகளை மொழியாகக் கொண்ட 
 உலகிலிருப்பதுபோல் 
 தினமும் கனவு காண்கிறான் 
 எப்போதாவது தோன்றும் அமைதியில் 
 திடுக்கிட்டு விழித்துப் பார்க்கையில் 
 அவன் உயிரோடிருப்பதை நினைத்து 
 மீண்டும் புரண்டு படுக்கிறான்.